google/wiki40b huggingface dataset:
Landrecourt-Lempire

Poloha

Obec má rozlohu 14,63 km². Najvyšší bod je položený 326 m n. m. a najnižší bod 209 m n. m.

Obyvateľstvo

Počet obyvateľov obce je 194 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
AUOS

AUOS (skratka z ruského názvu Avtomatičeskije universaľnyje orbitaľnyje stancii) je štandardizovaná platforma pre vedecké a technologické družice posielané na nízku obežnú dráhu Zeme. Primárne sa používala v programoch Interkozmos a Aureole. Platforma AUOS bola schopná niesť 400 až 600 kg vedeckých prístrojov a zásobiť ich energiou na úrovni 50W denne.
Krkonošsko-jesenická subprovincie

Vysoké Sudety

Vysoké Sudety je spoločný názov pre Krkonoše, Králický Snežník a Hrubý Jeseník, ktoré dosahujú výšok nad hornú hranicu lesa (vysokohorské bezlesie).
Bosseval-et-Briancourt

Poloha

Obec má rozlohu 14,53 km². Najvyšší bod je položený 390 m n. m. a najnižší bod 166 m n. m.

Obyvateľstvo

Počet obyvateľov obce je 419 obyvateľov (2009).
Graf vývoja obyvateľstva:
Zdroje: INSEE
Robert Hardy

Detstvo a mladosť

Narodil v Cheltenhame, v Anglicku, ako syn Jocelyn (rodenej Dugdale) a Henryho Harrisona Hardyho. Robertov otec bol riaditeľom na Cheltenhamskej vysokej škole. Študoval na Magdalenskej akadémii, čo je súčasť Oxfordskej Univerzity. Na Oxforde študoval pod vedením profesorov C.S. Lewisa a J.R.R. Tolkiena.

Kariéra

Začal svoju kariéru ako klasický herec. V 1959 sa zjavil ako Sicinius spolu s hercom Laurence Olivierom v Shakespearovej hre Coriolanus. Neskôr si zahral v Shakespearovom Henrichovi V a v roku 1960 v televízii vo Veku kráľov. Následne v roku 1963 hral Coriolanusa v produkcii BBC (The Spread of the Eagle) a sira Tobyho Belcha opäť pre televíziu BBC (1980). Kým hral Henricha V. začal sa zaujímať o stredoveké vojny. Neskôr napísal a predstavil uznávaný televízny dokument o Bitke pri Azincourte. Napísal tiež dve knihy o lukoch, lukostreľbe v kontexte s minulosťou. V tejto súvislosti sa stal tiež uznávaným znalcom a jeho názor bol požadovaný archeológmi pri konzultáciách. V roku 1996 sa stal členom Spoločnosti starožitníkov. Počas týchto rokov hral mnoho úloh a postáv v televízii, filmoch aj divadle. Opäť to bola britská televízia BBC pre ktorú hral vo viacerých ocenených seriáloch ako bol napríklad portrét princa Alberta (13-hodinový seriál Edward the Seventh) a mnohé ďalšie.
Asi najviac sa dostal do povedomia ako starší veterinár Siegfried Farnon v krásnom britskom seriáli Všetky veľké a malé stvorenia (1978 – 1990) (All Creatures Great and Small), natočenom podľa knihy známeho anglického spisovateľa Jamesom Herriotom z produkcie BBC. Medzitým si zahral aj rôzne iné role, napríklad aj v epizóde Inšpektora Morseho. Objavil sa tiež v seriáli Hot Metal.
Okrem týchto postáv sa mu dostalo viackrát cti a príležitosti zahrať si aj osobnosti akými boli Winston Churchil a Franklin D. Roosvelt a to vo viacerých rôznych predstaveniach. Práve za postavu Winstona Churchila v The Wilderness Years (1981) získal cenu BAFTA.
V roku 1995 si zahral rolu vo filmovej verzii Rozum a cit (Sense and Sensibility) podľa knihy Jane Austenovej. Asi najznámejší je u nás ako minister mágie Cornelius Fudge vo filmovej sérii o Harrym Potterovi. Predstavil sa ako Lord Malan v Hlas jeho pána (His Master's Voice). Svoj hlas prepožičal Robinovi Hoodovi v príbehoch pre deti. LP z rokov 60tych je považované za jedného z najlepších Robinov Hoodov. Bol tiež hlasom D'Artagnana v troch mušketieroch a Fryderyka Chopina v príbehu Chopina.

Ocenenia

V roku 1981 získal Rad britského impéria (CBE).

Osobný život

Prvýkrát sa oženil v roku 1952 s Elizabeth Foxovou, dcérou sira Lionela Foxa. manželstvo sa skončilo v roku 1956. V roku 1961 sa oženil druhýkrát so Sally Pearsonovou, dcérou herečky Gladys Cooperovou. Ani toto manželstvo nepretrvalo a skončilo sa v roku 1986. Má 3 deti. Jeho blízkym priateľom bol herec Richard Burton, ktorého stretol na Oxfordskej Univerzite.
Zomrel 3. augusta 2017 v Denville Hall na okraji Londýna.
Tesla Roadster Elona Muska

Roadster ako užitočné zaťaženie

Roadster je natrvalo pripojený k druhému stupňu rakety Falcon Heavy. Aby sa vyrovnalo rozloženie hmotnosti, automobil bol natrvalo namontovaný na rakete v šikmej polohe nad adaptérom užitočného zaťaženia. Trubkové štruktúry boli pridané kvôli montáži predných a bočných kamier. Na sedadle vodiča je umiestnený „Starman“, plnohodnotná ľudská figurína, oblečená v kozmickom skafandru SpaceX. Je umiestnená s pravou rukou na volante a ľavý lakeť leží na otvorenom okennom prahu.
Figurína bola pomenovaná podľa piesne Davida Bowieho „Starman“ a zvukový systém vozidla bol nastavený tak, aby nepretržite prehrával Bowieho pieseň „Space Oddity“.
V odkladacej priehradke auta je aj novela od spisovateľa Douglasa Adamsa z roku 1979 Stopárov sprievodca galaxiou, spolu s odkazmi na knihu v podobe uteráka a nápis na palubnej doske, ktorý uvádza „Nepanikárte!“. Miniatúrne vozidlo Starman je umiestnené na palubnej doske. Plaketa s menami zamestnancov, ktorí pracovali na projekte, je umiestnená pod vozidlom a je tam aj štítok „Vyrobené na Zemi ľuďmi“. Vozidlo obsahuje kópiu trilógie Isaaca Asimova na 5D optickom disku, čo je dôkaz o koncepcii dlho trvajúceho ukladania dát s vysokou hustotou, ktorú dotovala spoločnosť Musk Foundation Arch Mission.

Sledovanie orbity

Na základe optických pozorovaní uskutočnených pomocou robotického teleskopu na observatóriu Warrumbungle, Dubbo v Austrálii a spresnení obežnej dráhy, blízke stretnutie so Zemou (pôvodne predpovedané pre rok 2073) nie je možné. V roku 2020 bude vozidlo prechádzať okolo Marsu približne 6,9 milióna kilometrov, mimo vplyvu jeho gravitačnej sféry.
Projekt Virtual Telescope pozoroval Teslu dva dni po jeho spustení, kde mal zdanlivú hviezdnu veľkosť 15,5. Systém Roadster bol automaticky zaznamenaný teleskopom Asteroid Terrestrial-impact Last Alert System (ATLAS), ktorý prevádzkuje University of Hawaiʻi. Roadster bolo pozorovaný Deimos Sky Survey (DeSS) na vzdialenosti 720 000 kilometrov s blikajúcim efektom, ktorý naznačuje, že sa točil.

Ohlas

Výber auta ako užitočného zaťaženia bol rôznym spôsobom interpretovaný ako chytrý marketingový krok pre Teslu, umelecké dielo alebo príspevok k vesmírnemu odpadu. Nová raketa málokedy získa užitočný náklad pre svoj prvý let, nakoľko riziko neúspechu je veľmi veľké. Ak by nákladom nebol Tesla roadster Starman, tak by to bolo betónové závažie a časom by let upadol do zabudnutia.
Škoda 13 T

Škoda 13 T je model českej nízkopodlažnej električky. Bola vyvinutá pre Brno, vychádza však z typu 14 T, ktorý bol skonštruovaný pre Prahu. Od svojho predchodcu sa odlišuje iba v určitých drobnostiach. Design električky navrhla firma Porsche Design Group, dcérska spoločnosť automobilky Porsche.

Konštrukcia

13T je jednosmerná šesťnápravová a čiastočne nízkopodlažná električka. Skladá sa z piatich článkov, ktoré sú navzájom spojené kĺbom a krycími mechmi. Nízkopodlažný je druhý a štvrtý článok, ktoré sú zavesené medzi ostatné články. Neotočné hnacie podvozky sa nachádzajú pod krajnými článkami a prostredným článkom.
Pre vstup a výstup cestujúcich slúži šesť výsuvných dverí na pravej strane vozňovej skrine. Nízkopodlažné články majú dvoje dvojkrídlové dvere, krajné články vždy jedny jednokrídlové. Na rozdíel od pražskej verzie električky (14T) nevedú predné dvere do kabíny vodiča, ale do priestoru pre cestujúcich.
Vozne sú vybavené digitálnymi informačnými panelmi. V interiéri sa nachádzajú ďalšie dva obojstranné LCD displeje, ktoré sú určené pre informácie o trase a pre reklamu. Kabína vodiča je plne klimatizovaná; nachádzajú sa tu tiež dva monitory kamerového systému (4 kamery snímajú exteriér vozidla, 4 interiér).
Hautaget

Poloha

Obec má rozlohu 1,35 km². Najvyšší bod je položený 630 m n. m. a najnižší bod 481 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Manifestácia

Manifestácia je prejavenie sa (zmyslom alebo vo vedomí).
Villers-sur-Saulnot

Poloha

Obec má rozlohu 2,37 km². Najvyšší bod je položený 500 m n. m. a najnižší bod 365 m n. m.

Obyvateľstvo

Počet obyvateľov obce je 156 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Meradlo

Meradlo je pomôcka alebo prístroj na priame, prípadne nepriame meranie a porovnávanie dĺžkových rozmerov, uhlov, tvarov, rovinnosti, vodorovnosti a zvislých plôch a podobne.

Definícia

Meradlo je technický prostriedok určený na meranie. Meradlo je spoločný názov pre meracie prístroje a zhmotnené miery. Výraz meradlo sa veľmi často používa v metrológii a v skúšobníctve, napr. určené meradlo.
Uľanská mokraď

Úľanská mokraď je časť Podunajskej roviny. Nachádza sa v severnom cípe Podunajskej roviny v okresoch Galanta a Senec, medzi obcami Blatné, Čataj, Veľký Grob, Pusté Úľany, Nový Svet, Reca a Boldog. 
Hojné sú tu potoky (Stoličný potok, Nový potok, Starý potok), ktoré vytvárajú rôzne ramená a jazerá. Kedysi, pred výstavbou hrádzí, bolo územie pravidelne zaplavované a zomokrené a nevhodné pre poľnohospodárstvo. Dnes sa intenzívne poľnohospodársky využíva. Zachovali sa tu zvyšky lužných lesov (jelša, vŕba, topoľ, brest, dub), donedávna sa tu ťažila rašelina, v Pustých Úľanoch sa ťaží štrk.
Lavazan

Poloha

Obec má rozlohu 8,97 km². Najvyšší bod je položený 143 m n. m. a najnižší bod 87 m n. m.

Obyvateľstvo

Počet obyvateľov obce je 220 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ortopédia

Ortopédia z starogr. ὀρϑός orthos – priamy, rovný a starogr. παιδεύειν paideuein – vychovávať; dieťa, čo zrejme súvisí s pozornosťou správneho vývinu pohybového aparátu u detí je základný medicínsky odbor spolupracujúci s ďalšími medicínskymi odbormi, ktorý sa zaoberá prevenciou, diagnostikou, liečbou, posudzovaním a výskumom ochorení a úrazov pohybového ústrojenstva všetkých vekových kategórií. Okrem možností konzervatívnej liečby, najmä medikamentóznej a rehabilitačnej využíva aj operačné liečebné postupy, ktoré sú v odbore ortopédia dominantné.
Riscle (obec)

Poloha

Obec má rozlohu 31,74 km². Najvyšší bod je položený 206 m n. m. a najnižší bod 96 m n. m.

Obyvateľstvo

Počet obyvateľov obce je 1 719 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dolores (Uruguaj)

Dejiny

Mesto bolo založené v roku 1801. Územie, na ktorom súčasné mesto leží však prvýkrát preskúmal už taliansky objaviteľ Sebastiano Caboto v roku 1527. Už on v tej dobe popísal aj rieku San Salvador, ktorá preteká okolo mesta. V tejto oblasti založil aj pevnosť San Salvador, ktorá predstavuje prvé európske osídlenie v oblasti. V roku 1574 tu nechal postaviť osadu Juan Ortiz de Zárate. Táto osada bola známa ako Ciudad Zaratina a slúžila hlavne ako podpora pre ďalšie výpravy za drahými kovmi, ktoré sa podľa vtedajších predstáv mali v oblasti nachádzať. Osada však po niekoľkých rokoch zanikla v dôsledku útokov indiánov. Neďaleko od mesta pri povodí potoka Arroyo Espinillo vznikla v polovici 18. storočia nová osada s názvom Espinillo. Z dôvodu nedostatku zdrojov však obyvatelia túto osadu premiestnili k rieke Uruguaj. Keďže na tento presun nemali obyvatelia osady príslušné úradné povolenia, boli nútení sa vrátiť v roku 1784 späť do starej osady. Na spiatočnú cestu sa osadníci vydali v roku 1801, no posunuli sa ďalej, až k rieke San Salvador. Nové mesto pomenovali jeho obyvatelia po patrónke Panne z Dolores (Virgen de los Dolores). Osadníci sa zaoberali predovšetkým poľnohospodárstvom. Mesto sa rozvíjalo a jeho obyvatelia sa začali usilovať o oddelenie od departmentu Soriano, no neúspešne. Za mesto bolo Dolores formálne vyhlásené v roku 1923.
Prémilhat

Poloha

Prémilhat má rozlohu 21,12 km². Najvyšší bod je položený 426 m n. m. a najnižší bod 217 m n. m.

Obyvateľstvo

Prémilhat má 2287 obyvateľov (2009).
Graf vývoja obyvateľstva:
Zdroje: INSEE
Roubaix

Dejiny

Roubaix je prvý raz uvedený na mape v roku 863 ako Robacum. V tom čase patrilo malé mesto biskupstvu v Tournai. Jeho pôvod však siaha až do rímskeho obdobia, kedy bolo centrom viacerých malých sídiel. 
Roubaix rástol najmä v 15. storočí za vlády Pierra de Roubaix. Jeho dejiny sú úzko spojené s dynastiou Burgundovcov a Flámskom. 
Po skončení vlády Roubaixovcov v 16. storočí sa sobášmi menili majitelia, ale mesto stále zostávalo predmetom najmä flámskeho záujmu. 
Základy hospodárskeho úspechu položil burgundský vojvoda Karol Smelý v roku 1469 udelením práva na textilnú výrobu a obchod s textilom. V 19. storočí získalo mesto zásluhou veľkého rozmachu textilného priemyslu prezývky "Manchester severu" a "mesto tisícky komínov". Počet obyvateľov v tomto období vzrástol pätnásťnásobne z 8 091 obyvateľov v roku 1800 na 124 000 v roku 1900. Potvrdením postavenia mesta v textilnom priemysle bolo v roku 1911 organizovanie medzinárodnej výstavy textilného priemyslu a umiestnenie burzy vlny v meste (dnes v Austrálii).
Rizalit

Rizalit (z talianskeho risalto - výstupok) je označenie pre stredovú alebo bočnú časť stavby vystupujúcu po celej výške z líca priečelia až o hĺbku jednej okennej osi.
Hĺbka rizalitu môže byť úplne nepatrná, napríklad len naznačená pomocou odsadenia v omietke. V takomto prípade sa niekedy používa termín pseudorizalit, ktorý však nie je príliš rozšírený. Naopak, ak má vystupujúca časť budovy dve a viac okenných osí, ide už o samostatné krídlo. Rizalit spravidla zdôrazňuje stred alebo okraje budovy, a preto býva často bohatšie členený architektonickým tvaroslovím. Často býva jeho hlavným prvkom portál, balkón, terasa. Rizalit môže byť aj vyšší ako ostatné časti budovy. V baroku často prechádzal do pavilónovej nadstavby na spôsob belvedéru. Môže byť ukončený aj štítom a alebo samostatne tvarovanou strechou, napríklad manzardovou. Výnimočne môže byť rizalit aj o niečo nižší ako zvyšok budovy.
Častá je aj kombinácia trojice rizalitov (pozri obrázok). Rizalit je väčšinou obdĺžnikový, môže však byť aj polygonálny alebo polvalcový alebo v tvare podkovy. Potom ho nazývame cylindrický rizalit.
Bassigney

Poloha

Obec má rozlohu 6,18 km². Najvyšší bod je položený 305 m n. m. a najnižší bod 220 m n. m.

Obyvateľstvo

Počet obyvateľov obce je 121 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Eudaimonizmus

Eudaimonizmus je etické učenie, podľa ktorého hlavným kritériom je morálka a základom morálneho správania človeka je túžba po šťastí, a to osobnom alebo spoločenskom. Eudaimonizmus zastával Demokritos, Sokrates, Aristoteles, predstavitelia francúzskeho materializmu 18. storočia.
Podľa Kanta je eudaimonizmus názor, že pružinou všetkého konania je šťastie; eudaimonizmus je v rozpore so samým významom morality, pretože zostáva stáť na rovine materiálnej, subjektívnej, hypotetickej a heteronómnej motivácie.
Soufflenheim

Poloha

Obec má rozlohu 13,24 km². Najvyšší bod je položený 138 m n. m. a najnižší bod 116 m n. m.

Obyvateľstvo

Počet obyvateľov obce je 4 966 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Viliam Rafanides

Životopis

Študoval na gymnáziu v Banskej Bystrici a v Banskej Štiavnici, teológiu v Bratislave a v Halle. Po vysvätení od roku 1869 vykonával pastoračnú činnosť, od roku 1870 evanjelický kňaz v Baďane. Literárne činný v časopise Korouhev na Sione (1878-1881). Zaoberal sa dielom nemeckých teológov, otázkou teologického vzdelávania a jej nedostatkov v Uhorsku. Jeho príspevky svedčia o literárnom talente a kultúrnom rozhľade.
Doye

Poloha

Obec má rozlohu 3,56 km². Najvyšší bod je položený 801 m n. m. a najnižší bod 630 m n. m.

Obyvateľstvo

Počet obyvateľov obce je 86 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ainhoa

Poloha

Obec má rozlohu 16,19 km². Najvyšší bod je položený 649 m n. m. a najnižší bod 52 m n. m.

Obyvateľstvo

Počet obyvateľov obce je 673 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tramín červený

Tramín červený (skratka TČ, názov podľa VIVC Traminer Rot) je starobylá muštová odroda viniča (Vitis vinifera), určená na výrobu bielych vín. Je jednou z najstarších pestovaných odrôd, podieľala sa na vzniku mnohých klasických európskych odrôd viniča a je obľúbeným partnerom pri šľachtení nových odrôd. Pôvod odrody je nejasný a stráca sa v dávnej minulosti. 
Tramín patrí do skupiny západoeurópskych odrôd (Proles occidentalis Negr.) Tie sa vyznačujú menším strapcom aj bobuľami, slabším rastom a tenším revím, ktoré dobre vyzrieva a odoláva mrazu. Typické sú pre ne aj vína vysokej kvality s vysokým obsahom korenistých a vonných látok.
Tramín, alebo tiež Savagnin, ako je odroda nazývaná v regiónoch Jura a Franche-Comté v severovýchodnom Francúzsku, je odroda s veľmi dlhou históriou a navyše odroda so značným sklonom k ​​tvorbe mutácií. Ako pri každej takejto odrode (napríklad odrody Pinot, Trebbiano Toscano alebo Gouais blanc) sa u nej počas storočí vegetatívnej reprodukcie vyvinulo niekoľko rôznych foriem (mutácií, klonov), rozdielnych čo farby bobúľ, arómy, tvaru a rozmeru listov, hrozna atď. Niektoré z týchto foriem máme dnes sklon považovať za samostatné odrody, ako Gewürztraminer v Alsasku, v talianskom regióne Južné Tirolsko a v Nemecku, Heide alebo Païen vo Švajčiarsku (odtiaľ pochádza odroda Tramín biely, pestovaná za grófa Šporka na zámku Kuks pod názvom Brynšt a dnes tu opäť na malej ploche vysadená), Traminer alebo Traminer Weisser v Nemecku, Traminer Aromatico v Južnom Tirolsku v Taliansku. Analýza DNA preukázala, že všetky tieto formy majú rovnaký genetický základ s len malými rozdielmi na úrovni klonov.  
Napriek vyššie uvedenému, alebo práve preto, nám nič nebráni, rozlišovať po vzore odrôd Pinot tradične aspoň odrody Tramín biely a Tramín červený, mimochodom , vo Francúzsku sú v "Catalogue des variétés de Vigne" zapísané samostatne odrody tri, a síce Gewürztraminer, Savagnin Rosé a Savagnin Blanc.

Stolovanie

Vína hlbšie vychladené možno podávať ako pohárik aperitívu. Často sa ponúkajú ako sprievod predjedál, najmä paštéty z husacej pečene. Suché Tramíny sa odporúčajú k cibuľovému koláču alebo k údeným rybám, k úhoru. Sladké výbery so zvyškom neprekvaseného cukru sa hodia k syrom s modrou plesňou alebo k ovčím či kozím syrom v závere stolovania. Vďaka neobvyklej aróme a plnosti chuti po liči patrí Tramín k tým málo vínam, ktoré sa hodia ku korenistému jedlu. Preto možno vína Tramínu podávať aj k niektorým exotickým, silne koreneným jedlám ázijskej kuchyne, prípadne k sladkým úpravám mäsa. Veľmi sladké Tramíny sa často podávajú na záver stolovania k sladkým zákuskom, ako je tvarohový, alebo slivkový koláč.
Gare Montparnasse

Gare Montparnasse (slovensky Stanica Montparnasse ) je železničná stanica v Paríži.
Hlavová stanica sa nachádza priamo na hranici 14. a 15. obvodu na Place Raoul Dautry. Súčasná budova stanice pochádza zo 60. rokov 20. storočia. Stanica je významným dopravným uzlom odkiaľ odchádzajú vlaky TGV do Bretónska, k pobrežiu Atlantiku na západ a juhozápad Francúzska a do Španielska. So svojimi 50 miliónmi cestujúcich ročne je štvrtým najväčším nástupišťom v Paríži.

Dejiny

Prvé nástupište Montparnasse bolo otvorené 10. septembra 1840 pod názvom Gare de l' Ouest - Rive Gauche (Západná stanica - Pravý breh) na konci ulice Rue de Rennes, zhruba 330 metrov od dnešného hlavného vchodu na mieste kde stojí Tour Montparnasse . Pretože nástupište už čoskoro nedostačovalo narastajúcej doprave, bolo v rokoch 1848 - 1852 postavené miesto neho úplne nové. Jeho autormi boli architekt Victor Lenoir a inžinier Eugène Flach Táto budova vydržala až do 60. rokov 20. storočia. 22. októbra 1895 došlo k železničnému nešťastiu pri ktorom lokomotíva, ktorej zlyhali brzdy prešla po viadukte cez celú staničnú halu, prerazila stenu staničnej budovy a prepadla na ulicu. Na konci 30. rokov bola pristavená budova stanice v štýle art deco, ktorá neskôr slúžila pre vlaky prímestskej železnice .
Na tejto stanici podpísal 25. augusta 1944 generál von Choltitz, veliteľ nemeckej posádky v hlavnom meste, kapituláciu, čím sa skončila okupácia Paríža .
Dnešná budova železničnej stanice bola postavená v 60. rokoch spoločne s Tour Montparnasse v rámci stavebnej obnovy štvrte Montparnasse. Novú stanicu vytvorili architekti Eugène Beaudouin, Urbain Cassan, Louis de Hoym de Marien, Raymond Lopez a Jean Saubot. Samotná stanica je úplne obklopené kancelárskymi a obytnými budovami. V septembri 1969 bola na stanici slávnostne otvorená kaplnka Saint-Bernard-de-Montparnasse.
V roku 1990 bola v rámci zavedenia spojov TGV budova doplnená sklenenou prístavbou , ktorá umožnila lepšie využitie železničnej stanice. Na streche, ktorá prekrýva 22 koľají, bol vybudovaný verejný park Jardin Atlantique s pomníkom pripomínajúcim protinacistický francúzsky odboj.

Prevádzka na stanici

Na stanici sa každoročne odbavuje asi 115 000 vlakov , v priemere 315 vlakov denne . Cestujúcich prejde v priemere 175 000 denne , ale v čase začatia prázdnin sa ich počet môže zvýšiť až na 400 000. Vlaky TGV odviezli v roku 2006 25,6 miliónov cestujúcich , 25,7 milióna roku 2007 a 26,4 milióna v roku 2008.
Braize

Poloha

Braize má rozlohu 20,95 km². Najvyšší bod je položený 291 m n. m. a najnižší bod 186 m n. m.

Obyvateľstvo

Braize má 290 obyvateľov (2009).
Graf vývoja obyvateľstva:
Zdroje: INSEE
Ivan Fiačan

Životopis

Ivan Fiačan zmaturoval na Gymnáziu Michala Miloslava Hodžu v Liptovskom Mikuláši. V roku 1991 absolvoval Právnickú fakultu Univerzity Komenského a získal titul Mgr., v rokoch 2001 až 2002 študoval odbor teória štátu a práva na Právnickej fakulte Trnavskej univerzity a získal titul PhD. V roku 2004 po obhájení rigoróznej skúšky získal titul JUDr.

Právna prax

Od roku 1992 pôsobil ako justičný čakateľ na Okresnom súde v Liptovskom Mikuláši, v rokoch 1995 až 1998 bol sudcom tohto súdu. Od roku 1996 bol jeho podpredsedom.
Od roku 1998 pôsobil v advokácii. Podľa denníka SME Fiačanova právnická kancelária FIAČAN & Partners, s. r. o., sídliaca v Liptovskom Mikuláši, „vystupuje dominantne práve v obchodných, ako aj občianskych sporoch.“ V rokoch 2003 až 2004 bol členom legislatívnej skupiny Slovenskej advokátskej komory pre ústavné právo. V rokoch 2010 až 2017 bol členom predsedníctva Slovenskej advokátskej komory.

Predseda Ústavného súdu Slovenskej republiky

Do funkcie sudcu Ústavného súdu Slovenskej republiky sa uchádzal už v prvej voľbe, ktorá prebehla 12. a 14. februára 2019. Vtedy nebol zvolený ani jeden z kandidátov. 3. apríla 2019 bolo Národnou radou zvolených 6 kandidátov, medzi nimi aj Ivan Fiačan. Do hlasovania ho navrhla Právnická fakulta Univerzity Komenského a Slovenská advokátska komora. Hlasovalo za neho 112 poslancov, teda viac ako ústavná väčšina.
Ivana Fiačana do funkcie predsedu Ústavného súdu Slovenskej republiky vymenoval prezident SR Andrej Kiska 17. apríla 2019. Je zástancom otvorenosti Ústavného súdu a myslí si, že by jeho sudca mal mal byť schopný svojeho rozhodnutie verejne obhájiť.
Santiago Bernabéu Yeste

Životopis

Narodil sa ako siedmy syn právnika Jose Bernabeu Ibaneza a kubánskej matky Antonii Yeste Nunezovej. Keď mal Santiago päť rokov sa rodina presťahovala do Madridu. Po ukončení štúdia práva na Instituto Cardenal Cisneros v Madride sa stal advokátom a na krátky čas sa presťahoval do Ovieda, ale neskôr sa vrátil späť do Madridu a začal sa naplno venovať svojej obľúbenej hre, futbalu.

Hráčska kariéra

V drese Real Madrid debutoval v roku 1913. V roku 1917 vyhral s tímom Španielsky pohár, keď vo finále vyhral Real Madrid nad Arenas Guecho 2:1. Hráčsku kariéru ukončil v roku 1927.

Funkcionár v Reale Madrid

V rokoch 1935 – 1940 pracoval ako sekretár klubu a v roku [1943] bol Santiago Bernabéu zvolený za predsedu Realu Madrid. Okamžite začal so svojím snom – výstavbou štadiónu a vyzdvihnutím Realu Madrid medzi svetové veľkokluby.
Od roku 1979 sa každé leto na jeho počesť uskutočňuje turnaj Trofeo Santiago Bernabéu.